Úradný vestník L 071 , 17/03/1980 S. 0007 - 0010

Fínske špeciálne vydanie: Kapitola 11 Zväzok 9 S. 0009

Švédske špeciálne vydanie: Kapitola 11 Zväzok 9 S. 0009

Grécke špeciálne vydanie: Kapitola 11 Zväzok 19 S. 0009

Španielske špeciálne vydanie: Kapitola 11 Zväzok 12 S. 0044

Portugalské špeciálne vydanie Kapitola 11 Zväzok 12 S. 0044

L 336 23/12/1995 P. 0305



Dohoda týkajúca sa hovädzieho mäsa PREAMBULA V PRESVEDČENÍ, ŽE by sa mala zintenzívniť medzinárodná spolupráca spôsobom, ktorý prispeje k dosiahnutiu väčšej liberalizácie, stability a rozšírenia medzinárodného obchodu s mäsom a živými zvieratami; BERÚC DO ÚVAHY potrebu zabrániť vážnym narušeniam medzinárodného obchodu s hovädzím mäsom a živými zvieratami; UZNÁVAJÚC dôležitosť produkcie hovädzieho mäsa a živých zvierat a obchodu s nimi pre hospodárstva mnohých krajín, predovšetkým pre niektoré rozvinuté krajiny a rozvojové krajiny; DBAJÚC na záväzky týkajúce sa princípov a cieľov Všeobecnej dohody o clách a obchode (ďalej len "Všeobecná dohoda" alebo "GATT") [1]; ODHODLANÍ pri vykonávaní cieľov tejto dohody zavádzať princípy a ciele dohodnuté v Tokijskej deklarácii ministrov zo 14. septembra 1973 týkajúcej sa multilaterálnych obchodných rokovaní, najmä pokiaľ ide o osobitný a priaznivejší prístup k rozvojovým krajinám; ÚČASTNÍCI SÚČASNEJ DOHODY SA prostredníctvom svojich zástupcov DOHODLI TAKTO: ČASŤ PRVÁ VŠEOBECNÉ USTANOVENIA Článok I Ciele Ciele tejto dohody sú: 1. presadzovať rozšírenie, stupňujúcu sa liberalizáciu a stabilitu medzinárodného trhu s mäsom a hospodárskymi zvieratami zjednodušením postupného odstraňovania prekážok a obmedzení svetového obchodu s hovädzím mäsom a živými zvieratami, vrátane tých, ktoré spôsobujú fragmentáciu tohto obchodu, a zlepšením medzinárodného rámca svetového obchodu v prospech spotrebiteľa, ako aj výrobcu, dovozcu a vývozcu; 2. podporovať rozsiahlejšiu medzinárodnú spoluprácu vo všetkých stránkach ovplyvňujúcich obchod s hovädzím mäsom a živými zvieratami s osobitným zameraním na rozsiahlejšiu racionalizáciu a efektívnejšiu distribúciu zdrojov v medzinárodnom mäsovom hospodárstve; 3. zabezpečiť dodatočné výhody pre medzinárodný obchod rozvojových krajín s hovädzím mäsom a živými zvieratami zlepšením možností pre tieto krajiny zúčastňovať sa na rozširovaní svetového obchodu s týmito výrobkami týmito spôsobmi: a) presadzovaním dlhodobej stability cien v kontexte rozširujúceho sa svetového trhu s hovädzím mäsom a živými zvieratami; a b) presadzovaním zachovania a zlepšenia príjmov rozvojových krajín, ktoré vyvážajú hovädzie mäso a živé zvieratá; uvedené vykonávať s cieľom takto dosiahnuť dodatočné príjmy zabezpečením dlhodobej stability trhov s hovädzím mäsom a živými zvieratami; 4. naďalej rozširovať obchod na základe konkurencie berúc do úvahy tradičné postavenie efektívnych výrobcov. Článok II Rozsah dohody, pokiaľ ide o výrobky Toto dohoda sa uplatňuje na hovädzie mäso. Na účel tejto dohody pojem "hovädzie mäso" zahŕňa: | Colný kód spoločenstva | a)Živý hovädzí dobytok | 01.02 | b)Mäso a jedlé droby hovädzieho dobytka, čerstvé, chladené alebo mrazené | ex 02.01 | c)Mäso a jedlé droby hovädzieho dobytka, solené, v slanom náleve, sušené alebo údené | ex 02.06 | d)Ostatné pripravené alebo konzervované mäso alebo droby z hovädzieho dobytka | ex 16.02 | a akékoľvek ďalšie výrobky, ktoré môže doplniť Medzinárodná rada pre mäso, založená za podmienok uvedených v článku V tejto dohody, so zámerom vykonať ciele a ustanovenia tejto dohody. Článok III Informácie a sledovanie trhu 1. Všetci účastníci sa dohodli pravidelne a promptne poskytovať rade informácie, ktoré rade umožnia sledovať a hodnotiť celkovú situáciu na svetovom trhu s mäsom a situáciu na svetovom trhu s každým konkrétnym druhom mäsa. 2. Zúčastnené rozvojové krajiny budú zasielať informácie, ktoré majú k dispozícii. Aby tieto krajiny mohli vylepšiť svoje systémy zberu údajov, rozvinuté zúčastnené krajiny a ktorékoľvek rozvojové zúčastnené krajiny primerane zvážia každú žiadosť o technickú pomoc. 3. Informácie, ktoré sa účastníci zaväzujú poskytovať v súlade s odsekom 1 tohto článku spôsobom ustanoveným radou, budú zahŕňať údaje o poslednej výrobe a súčasnej situácii a odhad výhľadu týkajúci sa výroby (vrátane vývoja zloženia stád), spotreby, cien, zásob výrobkov a obchodu s výrobkami uvedenými v článku II a akékoľvek ďalšie informácie, ktoré rada považuje za potrebné, predovšetkým o konkurenčných výrobkoch. Účastníci tiež poskytujú informácie o svojich domácich politikách a o obchodných opatreniach vrátane bilaterálnych a multilaterálnych záväzkov v sektore hovädzieho mäsa a okamžite informujú o akýchkoľvek zmenách v týchto politikách a opatreniach, ktoré by mohli ovplyvniť medzinárodný obchod so živým hovädzím dobytkom a mäsom. Ustanovenia tohto odseku nevyžadujú od účastníka poskytovanie dôverných informácií, ktoré by mohlo viesť k porušeniu zákona, alebo by mohlo byť inak v rozpore s verejnými záujmami, alebo by poškodzovalo zákonné obchodné záujmy alebo konkrétne podniky, verejné či súkromné. 4. Sekretariát tejto dohody sleduje zmeny v údajoch o trhu, najmä pokiaľ ide o veľkosť stád, zásoby, zabitia a domáce a medzinárodné ceny, aby bolo možné včas zistiť príznaky akéhokoľvek vážneho porušenia rovnováhy v oblasti ponuky a dopytu. Sekretariát zabezpečuje, aby rada bola informovaná o významných vývojoch na svetových trhoch, ako aj o výhľadoch týkajúcich sa výroby, spotreby, vývozov a dovozov. Poznámka: Rozumie sa, že na základe ustanovení tohto článku dáva rada pokyny sekretariátu o zostavovaní a udržiavaní aktuálneho súpisu všetkých opatrení ovplyvňujúcich obchod s hovädzím mäsom a živými zvieratami, vrátane záväzkov vyplývajúcich z bilaterálnych, plurilaterálnych a multilaterálnych rokovaní. Článok IV Funkcie Medzinárodnej rady pre mäso a spolupráca medzi účastníkmi tejto dohody 1. Rada sa stretáva s cieľom: a) vyhodnotiť svetovú situáciu v oblasti ponuky a dopytu a výhľad na základe interpretačnej analýzy súčasnej situácie a možného vývoja zostavenej sekretariátom tejto dohody, na základe dokumentácie poskytnutej v zhode s článkom III súčasnej dohody, vrátane dokumentácie týkajúcej sa vykonávania domácich a obchodných politík a akýchkoľvek ďalších informácií, ktoré má sekretariát k dispozícii; b) pristúpiť k celkovému posúdeniu pôsobenia súčasnej dohody; c) poskytnúť možnosť pravidelných konzultácií o všetkých záležitostiach ovplyvňujúcich medzinárodný obchod s hovädzím mäsom. 2. Ak po vyhodnotení svetovej situácie v oblasti ponuky a dopytu uvedenom v odseku 1 písmeno a) tohto článku, alebo po posúdení všetkých dôležitých informácií podľa článku III odsek 3, zistí rada dôkaz o vážnom porušení rovnováhy alebo o ohrození rovnováhy na medzinárodnom trhu s mäsom, pristúpi rada na základe zhody s osobitným zreteľom na situáciu v rozvojových krajinách k identifikácii možných riešení na nápravu tejto situácie v zhode s princípmi a pravidlami GATT. 3. V závislosti od toho, či rada usúdi, že situácia definovaná v odseku 2 tohto článku je dočasná alebo je trvalejšieho charakteru, opatrenia uvedené v odseku 2 tohto článku by mali zahŕňať krátkodobé, strednodobé alebo dlhodobé opatrenia prijaté dovozcami, ako aj vývozcami, s cieľom prispieť k zlepšeniu celkovej situácie na svetovom trhu v zhode so zámermi a cieľmi dohody, predovšetkým s rozšírením, prehlbujúcou sa liberalizáciou a stabilitou medzinárodných trhov s mäsom a hospodárskymi zvieratami. 4. Pri posudzovaní navrhovaných opatrení podľa odseku 2 a odseku 3 tohto článku sa berie patričný ohľad na osobitný a priaznivejší prístup k rozvojovým krajinám, ak je to prípustné a vhodné. 5. Účastníci sa zaväzujú prispievať najväčšou možnou mierou k zavádzaniu cieľov tejto dohody ustanovených v článku I. Na dosiahnutie tohto cieľa a v zhode s princípmi a pravidlami Všeobecnej dohody sa účastníci pravidelne zúčastňujú na diskusiách ustanovených v článku IV ods. 1 písmeno c) s cieľom preskúmať možnosti dosiahnutia cieľov súčasnej dohody, najmä odstránenia prekážok svetového obchodu s hovädzím mäsom a živými zvieratami. Na takýchto diskusiách by sa mal pripraviť spôsob následného posudzovania možných riešení obchodných problémov v zhode s pravidlami a princípmi GATT, ktoré by mohli byť spoločne prijaté všetkými dotknutými stranami vo vyváženom kontexte vzájomných výhod. 6. Ktorýkoľvek účastník môže pred radou vzniesť akúkoľvek vec [2] ovplyvňujúcu túto dohodu na tie isté účely ako sú ustanovené v odseku 2 tohto článku. rada sa na žiadosť niektorého účastníka stretáva najneskôr do 15 dní, aby posúdila akúkoľvek vec ovplyvňujúcu súčasnú dohodu. ČASŤ DRUHÁ SPRÁVA DOHODY Článok V 1. Medzinárodná rada pre mäso 2. Pravidelné a mimoriadne stretnutia 3. Rozhodnutia 4. Spolupráca s ostatnými organizáciami 5. Pripustenie pozorovateľov a) Rada môže pozvať ktorúkoľvek nezúčastnenú krajinu, aby bola prítomná na ktoromkoľvek z jej stretnutí ako pozorovateľ. b) Rada môže tiež pozvať ktorúkoľvek z organizácií uvedených v odseku 4 tohto článku, aby sa zúčastnila na ktoromkoľvek z jej stretnutí ako pozorovateľ. ČASŤ TRETIA ZÁVEREČNÉ USTANOVENIA Článok VI 1. Prijatie [3] a) Táto dohoda je otvorená na prijatie, na základe podpisu alebo inak, členmi vlád Spojených národov alebo jednou z ich špecializovaných agentúr a Európskym hospodárskym spoločenstvom. b) Akákoľvek vláda [4], ktorá prijíma túto dohodu, môže v čase prijímania vzniesť výhradu vo vzťahu k prijatiu ustanovení súčasnej dohody. Túto výhradu schvaľujú účastníci. c) Táto dohoda sa predloží generálnemu riaditeľovi zmluvných strán GATT, ktorý z nej promptne vyhotoví potvrdenú kópiu a oznámenie pre každého účastníka o každom jej prijatí. Texty tejto dohody v anglickom, francúzskom a španielskom jazyku sú rovnako autentické. d) Nadobudnutie účinnosti tejto dohody si vyžaduje zrušenie Medzinárodnej poradnej skupiny pre mäso. 2. Dočasné uplatnenie 3. Nadobudnutie platnosti 4. Platnosť 5. Úprava 6. Vzťah medzi dohodou a GATT 7. Vystúpenie [1] Toto ustanovenie sa uplatňuje len medzi zmluvnými stranami GATT. [2] Poznámka:Potvrdzuje sa, že pojem "vec" v tomto odseku zahŕňa akúkoľvek vec zahrnutú v Multilaterálnych dohodách prerokovaných v rámci multilaterálnych obchodných rokovaní, predovšetkým týkajúcich sa vývozných a dovozných opatrení. Ďalej sa potvrdzuje, že opatreniami článku IV ods. 6 a touto poznámkou nie sú dotknuté práva a povinnosti strán takýchto dohôd. [3] Pojem "prijatie" alebo "prijaté" tak, ako sa používa v tomto článku, zahŕňa vykonanie akýchkoľvek domácich postupov potrebných na zavedenie ustanovení tohto opatrenia [4] Na účely tejto dohody pojem "vláda" zahŕňa príslušné orgány Európskeho hospodárskeho spoločenstva. [5] Toto ustanovenie sa uplatňuje len medzi zmluvnými stranami GATT. --------------------------------------------------